नई दिल्ली: कौन बनेगा करोड़पति (Kaun Banega Crorepati) सीजन 10 के 8वें एपिसोड में फास्टेस्ट फिंगर का सही जवाब देकर हिमाचल प्रदेश की प्रीति किमटा हॉट सीट पर पहुंचीं. प्रीति किमटा ठियोग के देहा बलसन गांव में एक टीचर के रूप में कार्यरत हैं. 38 साल की प्रीति की शादी हिमाचल प्रदेश के किशौर गांव में हुई. वह संधु सीनियर सेकेंडरी स्कूल में टीजीटी नॉन मेडिकल के तौर पर सर्विस कर रही हैं. अमिताभ बच्चन के सामने बैठीं प्रीति काफी उत्साहित और इमोशनल दिखीं. प्रीति किमटा के हसबैंड पशु औषधालय में फार्मासिस्ट हैं और उनके दो बच्चे हैं. फिलहाल प्रीति ने केबीसी (KBC) से सोमवार को 6 लाख 40 हजार रुपए जीते.